**ATASKAITA**

**EUROPOS KOMISIJAI APIE EURO[POS PARLAMENTO IR TARYBOS 2008 M. SAUSIO 15 D. DIREKTYVOS 2008/1/EB DĖL TARŠOS INTEGRUOTOS PREVENCIJOS IR KONTROLĖS ĮGYVENDINIMĄ LIETUVOJE 2012-2013 METAIS**

|  |  |  |
| --- | --- | --- |
| **Klausimo**  **Nr.** | **Klausimas** | **Atsakymas** |
| 1. | Ar valstybė narė, įgyvendindama Direktyvą 2008/1/EB, patyrė sunkumų dėl darbuotojų trūkumo ar nepakankamų jų gebėjimų? Jei taip, apibūdinkite šiuos sunkumus ir numatomus jų sprendimo būdus, atsižvelgdami į tai, kad bus pradėta taikyti Direktyva 2010/75/ES. | Kai kurie regionų aplinkos apsaugos departamentai (toliau – RAAD), rengiantys TIPK leidimus, susidūrė su darbuotojų trūkumu, ypač kai vienu metu būdavo gaunamos kelios paraiškos leidimams gauti. Žymiai dažniau kildavo sunkumai, susiję su praktiniu Geriausių prieinamų gamybos būdų informacinių dokumentų - GPGB ID (angl. - Best Available Techniques Reference Documents, - BREF) taikymu nustatant išmetamų teršalų ribines vertes ir kitus leidimų reikalavimus. Buvo organizuoti 2 papildomi regionų aplinkos apsaugos departamentų darbuotojų mokymai. Tokius mokymus numatoma organizuoti ir ateityje, įsigaliojus Direktyvai 2010/75/ES dėl pramoninių išmetamų teršalų.  2013 metais atlikta organizacinė reforma atskiriant leidimų rengimo ir inspektavimo funkcijas. Nuo šiol leidimus išduos Aplinkos apsaugos agentūra, o inspektavimą kaip ir anksčiau atliks regionų aplinkos apsaugos departamentai. Įkurta Valstybinė aplinkos apsaugos tarnyba koordinuos ir kontroliuos visų 8 regionų aplinkos apsaugos departamentų darbą. |
| 2.1 | Pateikite išsamią informaciją apie Direktyvoje 2008/1/EB apibrėžtų įrenginių ir leidimų skaičių pagal veiklos rūšis ataskaitinio laikotarpio pabaigoje, naudodami 2 dalyje pateiktą formą ir atsižvelgdami į ten pat pateiktas pastabas. | Žr. užpildytą priedą prie klausimyno |
| 2.2 | Taršos integruotos prevencijos ir kontrolės (TIPK) įrenginių nustatymas. Jei įmanoma, pateikite nuorodą į visuomenei prieinamą atnaujintą informaciją – Jūsų valstybėje narėje esančių TIPK įrenginių pavadinimus, vietą ir pagrindinę veiklos rūšį (I priedas). Jei tokia informacija nėra prieinama visuomenei, pateikite visų atskirų ataskaitinio laikotarpio pabaigoje eksploatuojamų įrenginių sąrašą (pavadinimą, vietą ir pagrindinę TIPK veiklos rūšį). Jei tokio sąrašo neturima, paaiškinkite priežastį. | Veikiančių įrenginių, kuriems taikomi Direktyvos 2008/1/EB reikalavimai, sąrašas kasmet yra atnaujinamas ir talpinamas Aplinkos apsaugos agentūros interneto puslapyje: http://gamta.lt/cms/index?rubricId=266d9067-c315-4045-a548-0150f9e9196a |
| 3. | Apibūdinkite bendrąsias privalomas taisykles, rekomendacijas ar prašymų formas, kuriomis siekiama užtikrinti, kad prašymuose būtų pateikta visa 6 straipsnyje reikalaujama bendra arba su konkrečiais klausimais susijusi informacija (pvz., apie didelio iš įrenginių išmetamų teršalų kiekio vertinimo metodiką). | Į aplinkos ministro 2002 m. vasario 29 d.  įsakymu Nr. 80 patvirtintų Taršos  integruotos prevencijos ir kontrolės leidimų  išdavimo, atnaujinimo ir panaikinimo  taisyklių (toliau - TIPK taisyklės, nauja  redakcija nuo 2005 m. birželio 29 d., Žin.,  2005, Nr. 103-3829) VI skyrių perkelti  Direktyvos 6 straipsnio reikalavimai  paraiškos turiniui. Šių taisyklių 3 priede  pateiktos išmetamų teršalų kiekio vertinimo  metodikos, 4 priede pateikta pavyzdinė  paraiškos leidimui gauti forma. Paraiškos  formoje pateikti išsamūs reikalavimai  teikiamai informacijai, juos papildo 44 įvairios lentelės. |
| 4.1 | Apibūdinkite bet kokius po paskutinio ataskaitinio laikotarpio padarytus leidimų išdavimo tvarkos organizacinės struktūros pakeitimus, visų pirma susijusius su kompetentingų institucijų lygmenimis ir kompetencijų paskirstymu. | Nuo 2012 metų birželio mėn. paraiška leidimui gauti nebederinama su vietos savivaldos institucija. |
| 4.2 | Ar iškilo konkrečių sunkumų siekiant užtikrinti visapusišką leidimų išdavimo tvarkos ir sąlygų koordinavimą, kaip reikalaujama 7 straipsnyje, ypač jei šiame procese dalyvauja daugiau nei viena kompetentinga institucija? Apibūdinkite tam skirtus teisės aktus ar rekomendacijas. | TIPK leidimus visoms Direktyvos 1 priede  išvardintoms veiklos rūšims Lietuvoje ataskaitiniu laikotarpiu rengė ir išdavinėjo Aplinkos ministerijos pavaldume  esantys regionų aplinkos apsaugos  departamentai (toliau – RAAD), paraišką leidimui gauti derinę su visuomenės sveikatos apsaugos institucija ir vietos savivaldos institucija (iki 2012 m. birželio mėn.) Neturime informacijos, kad dėl to būtų iškilę kokių nors sunkumų. |
| 4.3 | Kokiomis teisinėmis nuostatomis, procedūromis arba rekomendacijomis siekiama užtikrinti, kad kompetentingos institucijos neišduotų leidimo, jei įrenginys neatitinka Direktyvoje 2008/1/EB keliamų reikalavimų? Jei įmanoma, pateikite informaciją apie tai, kokiomis aplinkybėmis ir kiek leidimų buvo atsisakyta išduoti. | TIPK taisyklių 13 punktas nustato, kad veiklos vykdytojas pagal taisyklių 4 priede pateiktą pavyzdinę formą pateikia paraišką leidimui gauti.  TIPK taisyklių VI skyrius (13-24 p.) nustato reikalavimus paraiškos turiniui.  Taisyklių 48 punktas nustato esmines sąlygas leidimo išdavimui:  „48. RAAD priima sprendimą išduoti Leidimą tik įsitikinęs, kad:  48.1. vykdoma ūkinė veikla nepažeis nustatytų aplinkos kokybės normų;  48.2. veiklos vykdytojas pasirengęs vykdyti visas Leidimo sąlygas;  48.3. veiklos vykdytojas techniškai ir ekonomiškai gali įgyvendinti Leidime nustatytas gamtos išteklių taupymo ir atliekų mažinimo, aplinkos apsaugos ir avarijų prevencijos priemones;  48.4. veiklos vykdytojas, kuris nustatyta tvarka privalo gauti leidimą išmesti šiltnamio dujas, įsipareigojo nustatyta tvarka ir terminais deklaruoti ATL.”  Per ataskaitinį laikotarpį atvejų, kai buvo atsisakyta išduoti leidimą, nebuvo. |
| 5.1 | Apibūdinkite visas kompetentingoms institucijoms skirtas bendrąsias privalomas taisykles arba konkrečias gaires, susijusias su:  1. išmetamųjų teršalų ribinių verčių ir kitų leidimų išdavimo sąlygų nustatymo tvarka ir kriterijais;  2. bendraisiais principais, kuriais vadovaujantis nustatomi geriausi prieinami gamybos būdai;  3. 9 straipsnio 4 dalies įgyvendinimu. | 1) TIPK taisyklių 43.3.3 punktas nustato:  „43.3.3. Taisyklių 1 priede nurodytiems įrenginiams išmetamų teršalų ribinės vertės nustatomos vadovaujantis Europos Sąjungos GPGB informaciniais dokumentais. Jeigu pramonės sektoriui GPGB informacinių dokumentų dar neparengta arba jeigu teršalų, išmetamų iš Taisyklių 1 priede nurodytų įrenginių, ribinės vertės nenustatytos Europos Sąjungos lygmeniu, išmetamų teršalų ribinės vertės Taisyklių 1 priede nurodytiems įrenginiams nustatomos pagal galiojančias išmetamų teršalų bei aplinkos kokybės normas ir Lietuvos Respublikos tarptautinius įsipareigojimus, atsižvelgiant į vietovės aplinkos sąlygas bei veiklos vykdytojo technines ir ekonomines galimybes. Šiuo atveju nacionaliniais teisės aktais nustatytos galiojančios išmetamų teršalų normos taikomos kaip minimalūs reikalavimai;“ TIPK taisyklių 3 priede pateikti leistinų taršos normų nustatymo ir taršos poveikio aplinkai prognozės metodai. Šiomis normomis RAAD privalo vadovautis, kai leistinos taršos normų negalima nustatyti GPGB informacinių dokumentų pagalba.  2) TIPK taisyklių 12.1 ir 12.3 punktai dalinai reglamentuoja ir bendruosius principus, kuriais vadovaujantis nustatomi geriausi prieinami gamybos būdai:  „12.1. [...] nustatytos išmetamų teršalų ribinės vertės turi būti palyginamos ir pagal galimybę atitikti išmetamų teršalų ribines vertes, nurodytas ES GPGB informaciniuose dokumentuose (toliau – GPGB ID) ar šių dokumentų anotacijose. RAAD motyvuotu sprendimu, atsižvelgus į ūkinės veiklos vietos sąlygas, ribinės vertės gali būti griežtinamos arba keičiamos lygiaverčiais parametrais ar techninėmis priemonėmis. Jeigu aplinkos kokybės normos reikalauja griežtesnių sąlygų už tas, kurios įvykdomos naudojant geriausius prieinamus gamybos būdus, leidime turi būti reikalaujama imtis papildomų priemonių, nepažeidžiant kitų priemonių, kurių galima imtis siekiant įvykdyti aplinkos kokybės normas.  Kriterijai, nustatant geriausius prieinamus gamybos būdus, pateikti šių Taisyklių 6 priede.“  „12.3. išduodant ar atnaujinant leidimą, RAAD privalo patikrinti, ar veiklos vykdytojo naudojama technologija, veiklos metodai ir taršos prevencijos priemonės atitinka ES GPGB dokumentuose nustatytus reikalavimus;“  3) Į TIPK taisyklių 35-37 ir 43.3.5. punktą perkelta Direktyvos 9 str. 4 dalies nuostata dėl tolimųjų arba tarpvalstybinių teršalų pernašų. Aplinkos ministro 2008 m. sausio 31 d. įsakymu Nr. D1-89 (Žin., 2008, Nr. 17-613) patvirtinta nacionalinė į atmosferą išmetamo teršalų kiekio valdymo (ribojimo) programa |
| 5.2.1 | Kaip nustatant geriausius prieinamus gamybos būdus apskritai arba konkrečiais atvejais atsižvelgta į Komisijos, remiantis 17 straipsnio 2 dalimi, paskelbtą informaciją? | Geriausių prieinamų gamybos būdų informaciniai dokumentai, jų santraukos ir išvados lietuvių kalba talpinami Aplinkos apsaugos agentūros interneto tinklalapyje (<http://gamta.lt/cms/index?rubricId=70160852-bcfc-4e18-881e-01868bf61adb>. Šiais GPGB ID naudojasi tiek veiklos vykdytojai, priklausomai nuo aplinkybių pasirinkdami konkretų gamybos būdą, tiek ir leidimus rengiantys specialistai, nustatydami teršalų išmetimo ribines vertes bei kitus leidimų reikalavimus. Leidimo rengimo pradžioje teršalų išmetimo ribinės vertės, aprašytos GPGB ID, palyginamos su konkretaus įrenginio teršalų išmetimo vertėmis. Aplinkosaugos veiksmų planą veiklos vykdytojas rengia tokio palyginimo pagrindu, aptardamas jį su RAAD. |
| 5.2.2 | Kaip konkrečiai GPGB informaciniai dokumentai naudojami nustatant leidimų sąlygas? | GPGB ID naudojasi tiek veiklos vykdytojai, priklausomai nuo aplinkybių pasirinkdami konkretų gamybos būdą, tiek ir leidimus rengiantys specialistai, nustatydami teršalų išmetimo ribines vertes bei kitus leidimų reikalavimus. Leidimo rengimo metu teršalų išmetimo ribinės vertės, aprašytos GPGB ID, palyginamos su konkretaus įrenginio teršalų išmetimo lygiais. Sprendžiant klausimą, kaip sumažinti didelę taršą, su veiklos vykdytoju aptariamos galimybės įgyvendinti ir kitus GPGB, aprašytus minėtame informaciniame dokumente. Derybų ir susitarimų rezultatas – parengtas ir Leidimo dalimi tampantis Aplinkosaugos veiksmų planas. |
| 5.3.a) | Ar nustatant leidimų sąlygas atsižvelgta į aplinkosaugos vadybos sistemas? Jei taip, tai kaip? | Nustatant leidimų reikalavimus, į aplinkos vadybos sistemas neatsižvelgiama. |
| 5.3. b) | Kokios leidimų sąlygos ar kitos priemonės paprastai taikytos siekiant 3 straipsnio 1 dalies f punkte nurodytų tikslų (atkurti veiklos vietos būklę, kai veikla visiškai nutraukiama) ir kaip jos praktiškai įgyvendintos? | Vadovaujantis TIPK taisyklių 11.7 punktu, TIPK leidimuose nustatomos priemonės galimai aplinkos ir jos elementų taršai išvengti ar ją riboti ar mažinti, esant neįprastoms (neatitiktinėms) ūkinės veiklos sąlygoms, taip pat priemonės veiklos vietos būklės atkūrimui iki visiško veiklos nutraukimo.  Vadovaujantis aplinkos ministro 2003 m. rugsėjo 25 d. įsakymu Nr. 469 „Dėl a[tliekų tvarkymo veiklos nutraukimo plano rengimo, derinimo ir įgyvendinimo tvarkos patvirtinimo“ (Žin., 2003, Nr. 99-4466), atliekas](file:///C:\LL.DLL%3fTekstas=1%3fId=67788&Zd=atlie%252Bveikl%252Bnutrauk%252Bplan&BF=1#_blank) naudojančios ir (ar) šalinančios įmonės, taip pat įmonės, kurios surenka ir (ar) gamina bei saugo pavojingas atliekas ilgiau kaip tris mėnesius, nepavojingas – ilgiau kaip vienerius metus nuo jų susidarymo bei žemės gelmių naudotojai, kurie pagal aplinkos ministro įsakymu patvirtintą Kasybos pramonės atliekų tvarkymo tvarkos aprašą privalo turėti TIPK leidimą kasybos pramonės atliekoms tvarkyti, yra įpareigoti parengti atliekų tvarkymo veiklos nutraukimo planą (toliau – Planas). Planas pateikiamas Aplinkos ministerijos regiono aplinkos apsaugos departamentui kartu su paraiška TIPK leidimui gauti, atnaujinti ar koreguoti. Plane privalo būti nurodyta: 1) didžiausias planuojamas saugoti atliekų kiekis; 2) kiekvienos atliekos didžiausias planuojamas saugoti kiekis, jų sutvarkymo būdai įmonės bankroto atveju, taip pat kai panaikinamas arba sustabdomas TIPK leidimo galiojimas, ar kitais atvejais, kai įmonė nebetęsia veiklos; 3) atliekų saugojimo, naudojimo ir (ar) šalinimo įrenginių uždarymo bei sutvarkymo būdai, priemonės ir išlaidos; 4) atliekų saugojimo, naudojimo ir (ar) šalinimo įrenginių priežiūros po uždarymo priemonės, trukmė ir išlaidos; 5) numatytų priemonių įgyvendinimo grafikas ir sąmata; 6) įmonės įsipareigojimas raštu pranešti Aplinkos ministerijos regiono aplinkos apsaugos departamentui apie Plane numatytų priemonių įgyvendinimo pradžią ir pabaigą. Kai Aplinkos ministerijos regiono aplinkos apsaugos departamentas pritaria Planui, įmonė yra įpareigota pateikti banko garantiją ar draudimo liudijimą (polisą), patvirtinantį galiojančią Plane numatytų priemonių įgyvendinimo laidavimo draudimo sutartį. Garantija turi būti suteikta sumai, ne mažesnei, negu nurodyta suderinto Plano priemonių įgyvendinimo sąmatoje.  Veiklos vietos būklė privalo būti įvertinama ir atkuriama (jei tapo užteršta) vadovaujantis Cheminėmis medžiagomis užterštų teritorijų tvarkymo aplinkos apsaugos reikalavimais (Žin., 2008, Nr. 53-1987).  Reikalavimas po veiklos nutraukimo palikti veiklos vietą tinkamą tolesniam naudojimui ataskaitiniu laikotarpiu leidimuose taikytas sąvartynams ir kai kuriems atliekų tvarkytojams.  Ataskaitiniu laikotarpiu nebuvo praktinių atvejų, kuomet veiklos vykdytojas nutraukė veiklą, tačiau paliko užterštą teritoriją, kurią reikėjo po to išvalyti. |
| 5.3. c) | Kokios leidimų sąlygos, susijusios su energijos naudojimo efektyvumu, yra paprastai nustatomos (3 straipsnio 1 dalies d punktas)? | Ataskaitiniu laikotarpiu buvo nustatomi leidimo reikalavimai susiję su įrengimų, naudojančių daug energijos pakeitimu ekonomiškais įrenginiais, su kuro degiklių pakeitimu modernesniais degikliais, su kondensacinio ekonomaizerio įdiegimu katile, kuro drėgmės mažinimu, apšvietimo įrangos pakeitimu, siurblių ir ventiliatorių darbo režimo reglamentavimu, elektros suvartojimo periodiniu registravimu. |
| 5.3. d) | Ar pasinaudota 9 straipsnio 3 dalyje nustatyta galimybe netaikyti reikalavimų, susijusių su energijos naudojimo efektyvumu? Jei taip, kaip tai įgyvendinta? | Šia galimybe pasinaudota, ir su energetiniu naudingumo koeficientu susiję reikalavimai leidimuose nebuvo taikomi Direktyvos 2003/87/EB 1 priede išvardintiems įrenginiams. |
| 6. | Ar pasitaikė atvejų, kai buvo taikomas 10 straipsnis, tačiau geriausių prieinamų gamybos būdų nepakako siekiant laikytis aplinkos kokybės normos (apibrėžtos 2 straipsnio 7 dalyje)? Jei taip, pateikite tokių atvejų ir papildomų priemonių, kurių imtasi, pavyzdžių. | Tokių atvejų nepasitaikė |
| 7. | Kaip kompetentingos institucijos pagal 12 straipsnį praktiškai nusprendžia, ar įrenginio pakeitimas yra „eksploatavimo pakeitimas“, galintis turėti įtakos aplinkai (2 straipsnio 10 dalis), ar toks pakeitimas yra „esminis pakeitimas“, galintis turėti didelį neigiamą poveikį žmonėms arba aplinkai (2 straipsnio 11 dalis)? Nurodykite atitinkamas teisines nuostatas, rekomendacijas ar procedūras. | TIPK taisyklių 5.3 punkte nurodyta, kad „esminis ūkinės veiklos pakeitimas“ – veiklos pakeitimas, kuris RAAD motyvuotu sprendimu pripažįstamas turinčiu arba galinčiu turėti reikšmingą neigiamą poveikį aplinkai ar/ir žmogui. Kiekvienas ūkinės veiklos pakeitimas ar išplėtimas taip pat yra laikomas esminiu, jei po pakeitimo ar išplėtimo veikla patenka į Taisyklių 1 priedo sąrašą ir atitinka šiame priede nustatytus ribinius dydžius, jei tokie dydžiai yra nustatyti, o taip pat jei nepavojingas atliekas deginanti įmonė nutaria tame pačiame įrenginyje pradėti deginti pavojingas atliekas. Vadovaujantis TIPK taisyklių 57 punktu, veiklos vykdytojas privalo pranešti RAAD apie planuojamus įrenginio eksploatavimo pakeitimus arba veiklos vykdytojo vykdomos ūkinės veiklos esminius pasikeitimus. RAAD, gavęs aukščiau nurodytą pranešimą, įvertina, ar įrenginio eksploatavimo pakeitimas priskirtinas prie esminio eksploatavimo pakeitimo. RAAD paliekama teisė nuspręsti, ar planuojamas įrenginio ar jame atliekamų funkcijų pakeitimas ar įrenginio pajėgumų padidinimas gali turėti didelį neigiamą poveikį aplinkai arba žmonių sveikatai. Jeigu RAAD pakeitimus priskiria prie esminio ūkinės veiklos pakeitimo, per 21 dieną nuo pranešimo apie pakeitimus gavimo datos, veiklos vykdytojas informuojamas apie pareigą atnaujinti Leidimą. Leidimui atnaujinti veiklos vykdytojas pateikia naują paraišką. Apie kiekvieną ūkinės veiklos ar eksploatavimo pakeitimo atvejį ir jo įtaką aplinkos kokybei arba žmonėms kompetentinga institucija sprendžia atsižvelgdama į ūkinės veiklos ar eksploatavimo pakeitimo pobūdį, apibūdindama, analizuodama bei prognozuodama reikšmingus neigiamus poveikius aplinkos kokybei arba žmonėms. Atsižvelgiant į šiuos aspektus priimami atitinkami sprendimai dėl leidimo atnaujinimo ar koregavimo. |
| 8.1 | Ar nacionaliniuose arba žemesnio už nacionalinį lygmens teisės aktuose arba kitomis priemonėmis, pvz., ribojant leidimų galiojimo laiką, nustatyta, kaip dažnai turi būti peržiūrimos ir, jei būtina, atnaujinamos leidimų sąlygos (13 straipsnis)? Jei taip, kokios yra tos kitos priemonės? Pateikite nuorodą į atitinkamus teisės aktus, rekomendacijas ar procedūras. | TIPK taisyklių 67 punkte nurodyta, kad RAAD periodiškai Taisyklių 1 priede nurodytų įrenginių atveju – ne rečiau kaip kas 12 mėnesių – peržiūri leidimo sąlygas ir patikrina, ar veiklos vykdytojo vykdoma veikla atitinka šias sąlygas bei kitų teisės aktų reikalavimus, ir, nustatęs, kad yra pagrindas atnaujinti , informuoja veiklos vykdytoją apie pareigą atnaujinti leidimą. Vadovaujantis šių Taisyklių 10 ir 56.2 punktus, leidimas išduodamas neterminuotam laikui, tačiau jo atnaujinimo terminas gali būti ir nustatytas. Pagal Taisyklių 55 punktą, leidimo dalis, kurioje nustatytos prioritetinių pavojingų ir/ar pavojingų medžiagų ribinės vertės ir sąlygos šioms medžiagoms išleisti su nuotekomis, turi būti peržiūrima ne rečiau kaip kas ketveri metai, skaičiuojant nuo pirmojo, pagal šią tvarką išduoto, leidimo išdavimo datos. Veiklos vykdytojui pranešus apie planuojamus įrenginio eksploatavimo pakeitimus arba veiklos vykdytojo vykdomos ūkinės veiklos esminius pakeitimus ir RAAD priskyrus šiuos pakeitimus prie esminių (56.1 punktas), per 21 dieną nuo pranešimo apie pakeitimus gavimo datos RAAD informuoja veiklos vykdytoją apie pareigą atnaujinti leidimą. Taip pat leidimas yra atnaujinamas, jeigu įrenginio keliama tarša yra tokia didelė, kad leidime įrašytos teršalų išmetimo ribinės vertės turi būti peržiūrimos arba naujos ribinės vertės turi būti įrašomos į leidimą (56.4 punktas), eksploatavimo proceso arba veiklos saugai reikia naudoti kitas technologijas (56.5 punktas), kituose teisės aktuose nustatyta tvarka ir terminais (56.6 punktas). Leidimui atnaujinti veiklos vykdytojas pateikia naują paraišką. Jeigu leidime nustatyti klaidingi duomenys ar klaidingi įrašai (60.1 punktas), leidimo sąlygos nebeatitinka pakitusių teisės aktų normų ar Lietuvos Respublikos tarptautinių įsipareigojimų (60.2 punktas), pakito GPGB, suteikiantis galimybę sumažinti taršą be pernelyg didelių išlaidų (60.3 punktas), pasikeitė vykdomos veiklos apimtys, gamybos pajėgumas ar technologijos, kai pasikeitimas nepriskiriamas prie esminio ūkinės veiklos pasikeitimo (60.4 punktas), išduodama ATL dalis einamiesiems metas (60.5 punktas), pasikeitė veiklos vykdytojas ar pasikeitė jo pavadinimas (60.6 punktas), išduotas leidimas turi būti koreguojamas. Koreguojama tik ta leidimo dalis, dėl kurios atsirado pareiga iš dalies keisti leidimo sąlygas. Teikdamas prašymą leidimui koreguoti, veiklos vykdytojas prideda atitinkamos leidimo dalies paraiškos dalį. |
| 8.2 | Kaip dažnai paprastai peržiūrimos leidimų sąlygos? Jei įrenginiams ar sektoriams eksploatuoti išduodamų leidimų sąlygos peržiūrimos skirtingai, pateikite, jei turite, paaiškinančios informacijos. | Leidimo reikalavimai paprastai peržiūrimi po kiekvieno eilinio įrenginio patikrinimo, tačiau ne rečiau kaip vieną kartą metuose, nepriklausomai nuo pramonės sektoriaus, o taip pat po neeilinio patikrinimo. |
| 8.3 | Kokie yra leidimų sąlygų peržiūrėjimo ir atnaujinimo proceso etapai? Kaip leidimų sąlygų peržiūrėjimo nuostata įgyvendinama tais atvejais, kai taikant geriausius prieinamus gamybos būdus įvyksta esminių pakeitimų? Pateikite nuorodą į atitinkamus teisės aktus, rekomendacijas ar procedūras. | Vadovaujantis TIPK taisyklių 67 punktu, RAAD periodiškai – ne rečiau kaip kas 12 mėnesių – peržiūri leidimo sąlygas ir patikrina, ar veiklos vykdytojo vykdoma veikla atitinka šias sąlygas bei kitų teisės aktų reikalavimus, ir, nustatęs, kad yra pagrindas atnaujinti leidimą, informuoja veiklos vykdytoją apie pareigą atnaujinti leidimą.  Vadovaujantis TIPK taisyklių 57 punktu, veiklos vykdytojas privalo pranešti RAAD apie planuojamus įrenginio eksploatavimo arba esminius ūkinės veiklos pasikeitimus.  RAAD, gavęs nurodytą pranešimą, įvertina, ar įrenginio/vykdomos veiklos pakeitimai priskirtini prie esminio ūkinės veiklos pakeitimo. Jeigu pakeitimai priskirtini prie esminio ūkinės veiklos pakeitimo, per 21 dieną nuo pranešimo apie pakeitimus gavimo datos RAAD informuoja veiklos vykdytoją apie pareigą atnaujinti Leidimą.  Veiklos vykdytojas, gavęs pranešimą apie tai, kad planuojamą įrenginio eksploatavimo/ūkinės veiklos pakeitimą  RAAD priskiria prie esminių, privalo pateikti naują paraišką, o leidimo atnaujinimo procesas, vadovaujantis TIPK taisyklių 59 punktu, vyksta naujo leidimo išdavimui nustatyta tvarka, įskaitant visuomenės dalyvavimą leidimo išdavimo procese. Šio punkto nuostata vadovaujamasi ir tuo atveju, kai taikant geriausius prieinamus gamybos būdus įvyksta esminiai ūkinės veiklos pasikeitimai.  Pagal Taisyklių 55 punktą, leidimo dalis, kurioje nustatytos prioritetinių pavojingų ir/ar pavojingų medžiagų ribinės vertės ir sąlygos šioms medžiagoms išleisti su nuotekomis, turi būti peržiūrima ne rečiau kaip kas ketveri metai, skaičiuojant nuo pirmojo, pagal šią tvarką išduoto, leidimo išdavimo datos. Regiono aplinkos apsaugos departamentams taip pat suteikta teisė pagal taisyklių 56.2 punktą motyvuotai nustatyti leidimo atnaujinimo terminus. Taip pat leidimas yra atnaujinamas, jeigu įrenginio keliama tarša yra tokia didelė, kad leidime įrašytos teršalų išmetimo ribinės vertės turi būti peržiūrimos arba naujos ribinės vertės turi būti įrašomos į leidimą (56.4 punktas), eksploatavimo proceso arba veiklos saugai reikia naudoti kitas technologijas (56.5 punktas), kituose teisės aktuose nustatyta tvarka ir terminais (56.6 punktas). |
| 9.1 | Kaip praktiškai įgyvendinamas 14 straipsnyje nustatytas reikalavimas, kad veiklos vykdytojai valdžios institucijoms reguliariai praneštų apie išmetamųjų teršalų stebėsenos rezultatus? Pateikite nuorodų į visas konkrečias kompetentingoms institucijoms skirtas su tuo susijusias taisykles, procedūras ar gaires. | Direktyvos 14 straipsnio nuostatos perkeltos į TIPK taisyklių 83 punktą, pagal kurį RAAD vykdo leidimuose nustatytų sąlygų ir reikalavimų laikymosi kontrolę, įskaitant veiklos vykdytojo reguliarius pranešimus RAAD apie teršalų išmetimo monitoringo rezultatus bei kiekvieną incidentą ar avariją, darančią poveikį aplinkai. Leidimo reikalavimuose pateikiami reikalavimai ir monitoringo vykdymui. Juose nurodomi monitoringo objektai (nuotekos, emisijos į orą, dirvožemį, atliekų išvežimo į sąvartynus apskaita ir kt.), reikalavimai monitoringo atlikimui ir duomenų teikimui.  Veiklos vykdytojai, vadovaudamiesi Ūkio subjektų aplinkos monitoringo nuostatų (Žin., 2009, Nr. 113-4831) 27 punktu, aplinkos monitoringo duomenis ir informaciją privalo pateikti RAAD, taip pat kitoms institucijoms.  Visumoje veiklos vykdytojai reguliariai pateikia stebėsenos (monitoringo) ataskaitas laikydamiesi nustatytų terminų.  Šių ataskaitų pateikimo dažnumas – nuo 1 karto per mėnesį iki 1 karto per metus.  Didžiausias monitoringo ataskaitų pateikimo dažnumas nustatytas dideliems kurą deginantiems įrenginiams (kai kurie jų vykdo nepertraukiamą monitoringą), naftos perdirbimo, cemento gamybos sektoriams, o rečiausi – intensyvios gyvulininkystės, pieno ir odų perdirbimo sektoriams. |
| 9.2 | Ar visi veiklos vykdytojai reguliariai pateikia stebėsenos ataskaitas? Nurodykite, kaip dažnai tokia informacija paprastai teikiama. Jei skirtingiems sektoriams taikomi skirtingi reikalavimai, pateikite, jei turite, paaiškinančios informacijos. | Visumoje veiklos vykdytojai reguliariai pateikia stebėsenos ataskaitas. Pasitaikė atvejų, kai ataskaitos nebuvo pateikiamos ar pateikiamos pavėluotai, ir pažeidėjams taikytos administracinės nuobaudos. Žr. taip pat 9.1 atsakymą. |
| 9.3.1 | Kokie yra pagrindiniai kompetentingų institucijų atliekamo aplinkosauginio tikrinimo ypatumai; | Vadovaujantis TIPK taisyklių 67 punktu, RAAD periodiškai, bet ne rečiau kaip kas 12 mėnesių patikrina, ar veiklos vykdytojo vykdoma veikla atitinka leidimo sąlygas.  Atlikdami eilinį kompleksinį patikrinimą vietoje, inspektoriai paprastai iš anksto praneša apie numatomą patikrinimą. Apie mėginių paėmimą iš anksto nepranešama. Patikrinimo vietoje metu nustatoma, ar laikomasi leidime nustatytų reikalavimų, o taip pat kitų Lietuvos teisės normų reikalavimų, susijusių su aplinkos apsauga. Po kiekvieno patikrinimo surašomas patikrinimo aktas (angl. – Inspection Report).  Inspekcinių patikrinimų vietoje dažnumo nustatymą iki 2011-02-26 reglamentavo 2003 m. birželio 30 d. aplinkos ministro įsakymas Nr. 327 „Dėl kontroliuojamų objektų tikrinimo dažnumo nustatymo regionų aplinkos apsaugos departamentuose“, o nuo 2011-02-26 – Aplinkos ministro 2011-02-18 įsakymu Nr. D1-145 patvirtintas „Ūkio subjektų veiklos planinių ir neplaninių patikrinimų, vykdant aplinkos apsaugos valstybinę kontrolę, reikalavimų aprašas“.  Mėginiai imami įrenginio techniniame projekte nustatytose ir pažymėtose mėginių paėmimo vietose, dalyvaujant įrenginio operatoriui arba jo atstovui, vadovaujantis aplinkos ministro 2004-02-11 įsakymu Nr. D1-68 „Dėl stacionarių taršos šaltinių išmetamų į atmosferą laboratorinės kontrolės metodinių rekomendacijų patvirtinimo“ (Žin., 2004, Nr. 39-1281). Vandens mėginiai turi būti imami pagal LST EN ISO 5667-1:2007+AC:2007 Vandens kokybė. Mėginių ėmimas. 1 dalis. Mėginių ėmimo programų ir būdų sudarymo nurodymai (ISO 5667-1:2006), LST EN ISO 5667-3:2006 Vandens kokybė. Mėginių ėmimas. 3 dalis. Nurodymai, kaip konservuoti ir tvarkyti vandens mėginius (ISO 5667-3:2003), ISO 5667-4:1987 Vandens kokybė. Mėginių ėmimas. 4 dalis. Nurodymai, kaip imti mėginius iš ežerų ir vandens saugyklų, ISO 5667-6:2005 Vandens kokybė. Mėginių ėmimas. 6 dalis. Nurodymai, kaip imti mėginius iš upių ir upelių. Mėginių (ėminių) paėmimas formalizuojamas pasirašant mėginių paėmimo aktą. Mėginių paėmimo dažnumas reglamentuojamas aplinkos ministro 2004-02-11 įsakymu Nr. D1-68 „Dėl stacionarių taršos šaltinių išmetamų į atmosferą laboratorinės kontrolės metodinių rekomendacijų patvirtinimo“ (Žin., 2004, Nr. 39-1281). Paviršinio vandens mėginiai imami tokiu pat dažniu ir tuo pačiu metu, kaip ir nuotekų mėginiai. Nuotekų mėginių paėmimo dažnumas nustatomas, vadovaujantis aplinkos ministro 2006-05-17 įsakymu Nr. D1-236 „Dėl nuotekų tvarkymo reglamento patvirtinimo“ (Žin., 2006, Nr. 59-2103). |
| 9.3.2 | Koks yra bendras kompetentingų institucijų apsilankymų vietoje ataskaitiniu laikotarpiu skaičius; | 709 |
| 9.3.3 | Koks yra bendras įrenginių, kurių vietose ataskaitiniu laikotarpiu vyko apsilankymai vietoje, skaičius; | 262 |
| 9.3.4 | Bendras apsilankymų vietoje, per kuriuos ataskaitiniu laikotarpiu kompetentingos institucijos vykdė išmetamųjų teršalų matavimą ir (arba) ėmė atliekų mėginius arba šie veiksmai buvo atlikti jų vardu, skaičius; | 351 |
| 9.3.5 | Veiksmai, (sankcijos ar kitos priemonės), kurių ataskaitiniu laikotarpiu imtasi avarijų ir kitų įvykių, taip pat leidimų sąlygų nesilaikymo atvejais. | 151 atvejais skirtos administracinės baudos |
| 10. | Ar per ataskaitinį laikotarpį pasitaikė atvejų, kai buvo taikyti 18 straipsnyje nustatyti tarpvalstybinio informavimo ir bendradarbiavimo reikalavimai? Pateikite pavydžių, kaip buvo taikytos bendrosios procedūros. | Tokių atvejų nepasitaikė |
| 11.1 | Ar Jūsų valstybėje narėje yra konkrečių susirūpinimą keliančių direktyvos įgyvendinimo klausimų? Jei taip, nurodykite juos. | Pasitaiko, kad susirūpinimą kelia prasta paraiškų, teikiamų Leidimams gauti, kokybė. Jas veiklos vykdytojui tenka taisyti, kas prailgina leidimo rengimo laiką.  Pasigendama patirties praktiškai taikant GPGB informacinius dokumentus rengiant Leidimus ir nustatant jų reikalavimus. |
| 11.2 | Ar Jūsų valstybė narė turi konkrečios, su Direktyvos 2010/75/ES įgyvendinimu susijusios informacijos, kuri būtų svarbi nagrinėjant pagal šį klausimyną pateiktą informaciją? Jei taip, pateikite šią informaciją. | Tokios informacijos neturime |

**2 DALIS**

**Atsakymas į 2.1 klausimą**

|  |  |  |  |  |  |  |
| --- | --- | --- | --- | --- | --- | --- |
| ĮRENGINIO TIPAS | | A. ĮRENGINIAI | | B. ESMINIAI PAKEITIMAI | C. LEIDIMO SĄLYGŲ PERŽIŪRĖJIMAS IR ATNAUJINIMAS | |
| Kodas | Pagrindinė įrenginyje vykdomos veiklos rūšis, kaip nustatyta Direktyvos 2008/1/EB 1 priede | 1. Įrenginių skaičius | 2. Įrenginių, kuriems eksploatuoti išduotas visas Direktyvos 2008/1/EB nuostatas atitinkantis leidimas, skaičius | 3. Esminių pakeitimų, atliktų per ataskaitinį laikotarpį neturint leidimo pagal Direktyvos 2008/1/EB 12 straipsnio 2 dalį išduoto leidimo, skaičius | 4. Įrenginių, kuriems eksploatuoti išduotų TIPK leidimų sąlygos per ataskaitinį laikotarpį buvo peržiūrėtos pagal Direktyvos 2008/1/EB 13 straipsnį, skaičius | 5. Įrenginių, kuriems eksploatuoti išduotų TIPK leidimų sąlygos per ataskaitinį laikotarpį buvo atnaujintos pagal Direktyvos 2008/1/EB 13 straipsnį, skaičius |
| 1 | 2 | 3 | 4 | 5 | 6 | 7 |
| 1. | **Energetika** |  |  |  |  |  |
| 1.1 | Degimas (dideli kurą deginantys įrenginiai, >50MW) | 23 | 23 |  | 3 | 3 |
| 1.2 | Naftos ir dujų perdirbimas | 1 | 1 |  |  |  |
| 1.3 | Kokso krosnys |  |  |  |  |  |
| 1.4 | Anglies dujofikavimas ir suskystinimas |  |  |  |  |  |
| 2. | **Metalai** |  |  |  |  |  |
| 2.1 | Metalo rūdos kalcinavimas ir (arba) kaitinimas |  |  |  |  |  |
| 2.2 | Ketaus arba plieno gamyba |  |  |  |  |  |
| 2.3 a) | Karšto valcavimo staklės |  |  |  |  |  |
| 2.3 b) | Kalvės |  |  |  |  |  |
| 2.3 c) | Dengimas apsauginėmis lydyto metalo dangomis |  |  |  |  |  |
| 2.4 | Liejyklos |  |  |  |  |  |
| 2.5 a) | Neapdirbtų spalvotojų metalų gamyba |  |  |  |  |  |
| 2.5 b) | Spalvotųjų metalų lydymas |  |  |  |  |  |
| 2.6 | Metalų ir plastinių medžiagų paviršių apdorojimas | 1 | 1 |  |  |  |
| 3. | **Naudingosios iškasenos** |  |  |  |  |  |
| 3.1 | Cemento klinkerio arba kalkių gamyba | 2 | 2 |  |  |  |
| 3.2 | Asbesto gamyba |  |  |  |  |  |
| 3.3 | Stiklo gamyba | 2 | 2 |  |  |  |
| 3.4 | Mineralinių medžiagų lydymas | 1 | 1 |  |  |  |
| 3.5 | Keraminių gaminių gamyba | 5 | 5 |  |  |  |
| 4. | **Cheminės medžiagos** |  |  |  |  |  |
| 4.1 | Organinių cheminių medžiagų gamyba | 3 | 3 |  |  |  |
| 4.2 | Neorganinių cheminių medžiagų gamyba |  |  |  |  |  |
| 4.3 | Trąšų gamyba | 3 | 3 |  |  |  |
| 4.4 | Augalų apsaugos produktų ir (arba) biocidų gamyba |  |  |  |  |  |
| 4.5 | Farmacijos produktų gamyba |  |  |  |  |  |
| 4.6 | Sprogmenų gamyba |  |  |  |  |  |
| 5. | **Atliekos** |  |  |  |  |  |
| 5.1 | Pavojingų atliekų šalinimas arba panaudojimas | 13 | 13 |  |  |  |
| 5.2 | Komunalinių atliekų deginimas | 1 | 1 |  |  |  |
| 5.3 | Nepavojingų atliekų šalinimas |  |  |  |  |  |
| 5.4 | Sąvartynai | 11 | 11 |  | 1 | 1 |
| 6. | **Kita** |  |  |  |  |  |
| 6.1 a) | Celiuliozės gamyba |  |  |  |  |  |
| 6.1 b) | Popieriaus ir kartono gamyba | 3 | 3 |  |  |  |
| 6.2 | Pirminis pluošto arba tekstilės apdorojimas arba dažymas | 1 | 1 |  |  |  |
| 6.3 | Kailių ir odų rauginimas |  |  |  |  |  |
| 6.4 a) | Skerdyklos | 1 | 1 |  |  |  |
| 6.4 b) | Maisto produktų apdorojimas ir perdirbimas | 7 | 7 |  |  |  |
| 6.4 c) | Pieno apdorojimas ir perdirbimas | 7 | 7 |  | 1 | 1 |
| 6.5 | Gyvulių skerdenų šalinimas arba perdirbimas | 1 | 1 |  |  |  |
| 6.6 a) | Intensyvus paukščių auginimas | 37 | 37 |  |  |  |
| 6.6 b) | Intensyvus mėsinių kiaulių auginimas | 41 | 41 |  | 2 | 2 |
| 6.6 c) | Intensyvus paršavedžių auginimas |  |  |  |  |  |
| 6.7 | Paviršiaus apdorojimas organiniais tirpikliais | 4 | 4 |  |  |  |
| 6.8 | Anglies arba elektrografito gamyba |  |  |  |  |  |
| 6.9 | CO2srautų saugojimas (Europos Parlamento ir Tarybos direktyva 2009/31/EB) |  |  |  |  |  |
| Iš viso : |  | 168 | 168 |  | 7 | 7 |